CELEX: 32005R0634
Language: da
Date: 2005-04-26 00:00:00
Title: Kommissionens forordning (EF) nr. 634/2005 af 26. april 2005 om tarifering af visse varer i den kombinerede nomenklatur

27.4.2005   
            
            
               DA
            
            
               Den Europæiske Unions Tidende
            
            
               L 106/7
            
         
      KOMMISSIONENS FORORDNING (EF) Nr. 634/2005
   af 26. april 2005
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på grundlag af specifikke fællesskabsregler med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. april 2005.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 493/2005 (EUT L 82 af 31.3.2005, s. 1).
   
      (2)  EFT L 302 af 19.10.1992, s. 1. Senest ændret ved tiltrædelsesakten af 2003.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Lydfrekvensforstærker med indbygget digital lyddekoder, digital lydprocessor til frembringelse af lydeffekter ad flere kanaler (surround) og kredsløb til video/lyd-synkronisering.
                              Apparatet kan modtage signaler fra forskellig kilde (f.eks. dvd-afspiller, satellitmodtager, kassetteafspiller, videooptager). Signaler fra disse kan afkodes og sendes gennem en digital/analog-konverteringsenhed inden forstærkning.
                           
                        
               
                  8518 40 99
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, samt teksten til KN-kode 8518, 8518 40 og 8518 40 99.
                  Afkodning og behandling af lydsignalet betragtes som en del af lydfrekvensforstærkningsfunktionen.
                  Den video-relaterede funktion vedrører kun synkronisering af lyd- og videosignal og derfor tariferes forstærkeren fortsat under position 8518.
               
            
                  
                              2.
                           
                           
                              Apparat bestående af
                              
                                          —
                                       
                                       
                                          en AM/FM-radiofonimodtager
                                       
                                    
                                          —
                                       
                                       
                                          en flerkanalsforstærker og
                                       
                                    
                                          —
                                       
                                       
                                          en digital lydprocessor.
                                       
                                    Varen, der er beregnet til underholdningsbrug i hjemmet, foreligger med en fjernbetjening.
                           
                        
               
                  8527 39 80
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI samt teksten til KN-kode 8527, 8527 39 og 8527 39 80.
                  Den komponent, som udfører hovedfunktionen i dette sammenbyggede apparat er radiofonimodtageren, jf. bestemmelse 3 til afsnit XVI.
                  Forstærkning og behandling af lyden betragtes som sekundære funktioner i forhold til radiofonimodtagelse.
                  Det sammenbyggede apparat tariferes derfor som radiofonimodtager under KN-kode 8527 39 80.
               
            
                  
                              3.
                           
                           
                              Apparat bestående af:
                              
                                          —
                                       
                                       
                                          en AM/FM-radiofonimodtager
                                       
                                    
                                          —
                                       
                                       
                                          en flerkanalsforstærker
                                       
                                    
                                          —
                                       
                                       
                                          en digital lydprocessor og
                                       
                                    
                                          —
                                       
                                       
                                          et kredsløb til video-/lydsynkronisering.
                                       
                                    Varen, der er beregnet til underholdning i hjemmet ved at modtage signaler fra forskellige kilder (f.eks. dvd-afspiller, satellitmodtager, kassetteafspiller, video-optager), foreligger med en fjernbetjening.
                              Lydsignalerne kan afkodes og sendes gennem digital/analog-konverteringsenheder inden forstærkning.
                           
                        
               
                  8527 39 80
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI samt teksten til KN-kode 8527, 8527 39 og 8527 39 80.
                  Den komponent, som udfører hovedfunktionen i dette sammenbyggede apparat er radiofonimodtageren, jf. bestemmelse 3 til afsnit XVI.
                  Forstærkning og behandling af lyden betragtes som sekundære funktioner i forhold til radiofonimodtagelse.
                  Den video-relaterede funktion vedrører kun synkronisering af lyd- og videosignal og derfor tariferes varen fortsat under position 8527.
                  Det sammenbyggede apparat tariferes derfor som radiofonimodtager under KN-kode 8527 39 80.
               
            
                  
                              4.
                           
                           
                              En farvemonitor af typen med flydende krystalanordninger (LCD) med skærmdiagonal på 38,1 cm (15 tommer) og dimensionerne 30,5 cm i bredden, 22,9 cm i højden og 8,9 cm i dybden, med
                              
                                          —
                                       
                                       
                                          en maksimal opløsning på 1 024 × 768 pixel
                                       
                                    
                                          —
                                       
                                       
                                          en scanning-frekvens på 30-80 kHz (vandret) og 56-75 Hz (lodret).
                                       
                                    Varen har følgende grænseflader:
                              
                                          —
                                       
                                       
                                          VGA-indgang
                                       
                                    
                                          —
                                       
                                       
                                          DVI-indgang
                                       
                                    
                                          —
                                       
                                       
                                          BNC-ind- og udgang
                                       
                                    
                                          —
                                       
                                       
                                          S-video (Y/C), ind- og udgang
                                       
                                    
                                          —
                                       
                                       
                                          Audio-ind- og udgang.
                                       
                                    Skærmen kan vise signaler fra forskellige kilder, såsom automatiske databehandlingsanlæg, lukkede fjernsyns-kredsløb, dvd-afspillere eller videokameraer.
                           
                        
               
                  8528 21 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, samt teksten til KN-kode 8528, 8528 21 og 8528 21 90.
                  Tarifering i underposition 8471 60 er udelukket, fordi skærmen ikke er af den art, som udelukkende eller hovedsagelig anvendes i automatiske databehandlingsanlæg (jf. bestemmelse 5 til kapitel 84), i og med at den kan anvendes til at vise signaler fra forskellige kilder.
                  Varen kan heller ikke tariferes under position 8531, da dens funktion ikke er at give et visuelt signal (se de forklarende bemærkninger til HS, pos. 8531, afsnit D).
               
            
                  
                              5.
                           
                           
                              Et system bestående af:
                              
                                          —
                                       
                                       
                                          en central behandlingsenhed med tastatur, mus og skærm (personlig computer (pc))
                                       
                                    
                                          —
                                       
                                       
                                          en central behandlingsenhed (server) og
                                       
                                    
                                          —
                                       
                                       
                                          en præcisionsscanner.
                                       
                                    Præcisionsscanneren består af en såkaldt »scanner sensor support« på en ramme.
                              Denne »scanner sensor support« er udstyret med forskellige sensorer til måling af papirs kvalitet for så vidt angår vandindhold, temperatur, vægt osv.
                              Apparatet bevæger sig frem og tilbage på rammen og indsamler information ved hjælp af infrarødt lys, laserstråler eller andre målemetoder. Disse informationer sendes via serveren til pc'en, som efter en videre behandling af informationerne genererer data til styring af papirkvaliteten.
                              Den af pc'en behandlede information anvendes til styring af produktionen på papirfremstillingsanlægget; anlægget er ikke som del af systemet.
                           
                        
               
                  9032 89 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 7 b) til kapitel 90, samt teksten til KN-kode 9032, 9032 89 og 9032 89 90.
                  Bestemmelse 5 B til kapitel 84 udelukker tarifering af systemet under position 8471, idet det udfører en specifik funktion, som ikke er databehandling, jf. bestemmelse 5 E til kapitel 84.
                  Systemet er en automatisk regulator til automatisk regulering af ikke-elektriske størrelser, hvis virkemåde beror på et elektrisk fænomen, som varierer med den størrelse, der skal reguleres (bestemmelse 7 b) til kapitel 90).